b'\n_START_ARTICLE_\nAndreas M\xc3\xbcnzer\n_START_PARAGRAPH_\nAndreas M\xc3\xbcnzer (Austrija - 14. o\xc5\xbeujka 1996.) bio je profesionalni body builder poznat po ekstremno niskoj razini tjelesne masno\xc4\x87e, slavan u svojoj domovini Austriji, te ujedno poznat po svojoj tragi\xc4\x8dnoj smrti u 31. godini koju je uzrokovala pretjerana uporaba dopinga.\n_START_SECTION_\nSmrt\n_START_PARAGRAPH_\nBolovi u trbuhu su po\xc4\x8deli nekoliko mjeseci prije njegova odlaska u Columbus, u saveznoj dr\xc5\xbeavi Ohio, na 1996. Arnold Classic. Isprva je to bila obi\xc4\x8dna bol pa M\xc3\xbcnzer nije obra\xc4\x87ao pozornost. No, bol je postajala sve u\xc4\x8destalija. Po\xc4\x8deo se \xc5\xbealiti na bol svojim prijateljima u teretani. Isprobavao je neke lijekove za u\xc4\x8dvr\xc5\xa1\xc4\x87ivanje trbuha._NEWLINE_Nakon osvojena \xc5\xa1estog mjesta na Arnold Classic natjecanju 2. o\xc5\xbeujka 1996., raspolo\xc5\xbeenje mu je bilo vrlo slabo. \xcb\x9d\xc4\x8covje\xc4\x8de, za\xc5\xa1to se ne smije\xc5\xa1?\xcb\x9d Priupitao ga je njema\xc4\x8dki slu\xc5\xbebenik._NEWLINE_Ujutro 13. o\xc5\xbeujka, bolovi u trbuhu su postali vrlo intenzivni. Utroba mu je bila naote\xc4\x8dena i tvrda. Odveden je u bolnicu. Lije\xc4\x8dnici su mu dijagnosticirali krvarenje u trbu\xc5\xa1noj \xc5\xa1upljini, no nisu uspjeli zaustaviti krvarenje. Odveden je u Sveu\xc4\x8dili\xc5\xa1nu Bolnicu. U 19:00 kirurzi su se odlu\xc4\x8dili na operaciju kako bi zaustavili krvarenje u M\xc3\xbcnzerovom \xc5\xbeelucu. M\xc3\xbcnzer je pre\xc5\xbeivio operaciju, no problemi su se po\xc4\x8deli umno\xc5\xbeavati nevjerojatnom brzinom. Krv mu je bila vrlo viskozna, te se sporo kretala kroz krvo\xc5\xbeilni sustav. Bio je krajnje dehidriran zbog diuretika koje je rabio danima prije svog natjecanja. U jetri su prona\xc4\x91eni tumori veli\xc4\x8dine loptice za stolni tenis, a \xc4\x8diji se nastanak povezuje sa zlouporabom anabolika. M\xc3\xbcnzerovo tijelo je zapalo u \xc5\xa1ok. Nakon otkazivanja jetre, otkazali su mu i bubrezi. Dana mu je transfuzija, no bilo je prekasno. M\xc3\xbcnzerovo je srce izdr\xc5\xbealo jo\xc5\xa1 malo, no do jutra bio je mrtav. Imao je 31 godinu. Organi su mu sli\xc4\x8dili (i anatomski i fiziolo\xc5\xa1ki) organima 80 godi\xc5\xa1njeg starca. M\xc3\xbcnzer nije rabio samo brojne anaboli\xc4\x8dke steroide u nepojmljivo visokim dozama nego i hormon rasta, inzulin, testosteron, aspirin, efedrin, tirodni hormon, te tik pred natjecanje furosemid i kalijev kanreonat u obliku injekcija.'